CELEX: 32017D0630(01)
Language: sk
Date: 2017-06-29 00:00:00
Title: Vykonávacie rozhodnutie Komisie z 29. júna 2017 o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva podľa článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie Vacqueyras (CHOP)

30.6.2017   
            
            
               SK
            
            
               Úradný vestník Európskej únie
            
            
               C 206/9
            
         VYKONÁVACIE ROZHODNUTIE KOMISIE
   z 29. júna 2017
   o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva podľa článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie Vacqueyras (CHOP)
   (2017/C 206/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Francúzsko v súlade s článkom 105 nariadenia (EÚ) č. 1308/2013 predložilo žiadosť o zmenu špecifikácie výrobku v súvislosti s názvom „Vacqueyras“.
            
         
               (2)
            
            
               Komisia túto žiadosť preskúmala a skonštatovala, že podmienky stanovené v článkoch 93 až 96, v článku 97 ods. 1, ako aj v článkoch 100, 101 a 102 nariadenia (EÚ) č. 1308/2013 sú splnené.
            
         
               (3)
            
            
               Aby bolo možné podávať námietky v súlade s článkom 98 nariadenia (EÚ) č. 1308/2013, žiadosť o zmenu špecifikácie výrobku v súvislosti s názvom „Vacqueyras“ by sa mala uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Žiadosť o zmenu špecifikácie výrobku v súvislosti s názvom „Vacqueyras“ (CHOP) v súlade s článkom 105 nariadenia (EÚ) č. 1308/2013 je uvedená v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 sa poskytuje právo vzniesť námietku proti zmene špecifikácie uvedenej v prvom odseku tohto článku do dvoch mesiacov od uverejnenia tohto rozhodnutia v Úradnom vestníku Európskej únie.
   
      V Bruseli 29. júna 2017
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      ŽIADOSŤ O ZMENU ŠPECIFIKÁCIE VÝROBKU
      
         „VACQUEYRAS“
      
      
         AOP-FR-A0151-AM01
      
      Dátum predloženia žiadosti: 3. decembra 2015
      1.   Pravidlá vzťahujúce sa na zmenu
      
      Článok 105 nariadenia (EÚ) č. 1308/2013 – podstatná zmena
      2.   Opis a dôvody zmeny
      
      2.1.   Pravidlá týkajúce sa odrodovej skladby v poľnohospodárskom podniku
      
      V časti V špecifikácie sú vymedzené pravidlá týkajúce sa podielu jednotlivých schválených odrôd v poľnohospodárskom podniku. Pri červených vínach ide o tieto pravidlá:
      
                  —
               
               
                  spoločný podiel hlavnej odrody a doplnkových odrôd tvorí najmenej 90 % odrodovej skladby,
               
            
                  —
               
               
                  podiel odrody Grenache N tvorí najmenej 50 % odrodovej skladby,
               
            
                  —
               
               
                  odrody Mourvèdre N a Syrah N tvoria spoločne najmenej 20 % odrodovej skladby.
               
            V prípade červených vín sa zavádza zmena: nevzťahuje sa na pestovateľov hrozna, ktorí nevyrábajú zo svojich produktov víno a v rámci vymedzeného poľnohospodárskeho pozemku využívajú na pestovanie CHOP „Vacqueyras“ (všetky farby) celkovú plochu menšiu ako 1,5 ha.
      Uvedené pravidlá odrodovej skladby nie sú prispôsobené pre malé poľnohospodárske podniky, ktoré zvyčajne tvorí iba niekoľko poľnohospodárskych pozemkov a ktoré nevyrábajú víno.
      Táto zmena nemá vplyv na jednotný dokument.
      2.2.   Vinohradnícke postupy
      
      Druhá odrážka bodu 2 časti VI špecifikácie v znení: „Kontrola prirodzenej vegetácie sa vykonáva od 1. septembra do 1. februára mechanickými prostriedkami alebo nástrojmi, ktoré zaručujú presnú lokalizáciu ošetrujúcich prípravkov.“ sa nahrádza týmito ustanoveniami: „Na najmenej 60 % plochy medzi dvoma radmi sa vykonáva buď kultivácia pôdy alebo je prítomná zasiata či prirodzená vegetácia. V poslednom uvedenom prípade sa kontrola prirodzenej vegetácie vykonáva mechanickými prostriedkami alebo nástrojmi, ktoré umožňujú presnú lokalizáciu ošetrujúcich prípravkov.“
      Skupina žiadateľov chce dosiahnuť, aby sa mechanická kultivácia pôdy vykonávala počas celého roka a zabránilo sa tak výskytu holej pôdy.
      Táto zmena nemá vplyv na jednotný dokument.
      2.3.   Analytické normy
      
      V písmene c) bodu 1 časti IX špecifikácie sa norma týkajúca sa intenzity farby červených vín znižuje z hodnoty 6 na hodnotu 5.
      Táto zmena je nutná, lebo súčasná prahová hodnota je príliš vysoká a znevýhodňuje vína cuvée s vysokým percentom odrody Grenache N, t. j. hlavnej odrody pre červené vína. Ide o málo farebnú odrodu (pomerne chudobnú na antokyány), ktorá neumožňuje dosiahnuť veľmi vysokú intenzitu farby.
      2.4.   Iné zmeny
      
      V rámci tejto žiadosti o zmenu sa aktualizoval jednotný dokument podľa nových pravidiel vkladania údajov zavedených v softvéri e-ambrosia.
      JEDNOTNÝ DOKUMENT
      1.   Názov
      
      Vacqueyras
      2.   Druh zemepisného označenia
      
      CHOP – chránené označenie pôvodu
      3.   Kategórie vinárskych produktov
      
      
               
                  1.
               
               
                  Víno
               
            4.   Opis vín
      
      Nešumivé biele vína
      Aj keď biele vína predstavujú len malú časť produkcie, majú silnú identitu s prevažne kvetovými arómami, ktoré sú zmierňované ovocnými tónmi citrusov. Ich štruktúra a „nervozita“ v ústach im dodávajú šírku a dlhú aromatickú dochuť.
      Biele vína sa vyrábajú z odrôd Bourboulenc B, Clairette B, Grenache blanc B, Marsanne B, Roussanne B, Viognier B.
      Minimálny prirodzený obsah alkoholu: 12 %
      Pri balení:
      
                  —
               
               
                  obsah skvasiteľných cukrov ≤ 3 g/L, ak je prirodzený obsah alkoholu ≤ 14 %,
               
            
                  —
               
               
                  obsah skvasiteľných cukrov ≤ 4 g/L, ak je prirodzený obsah alkoholu > 14 %.
               
            
         Maximálny celkový obsah alkoholu (v obj. %): 14
      
         Maximálny obsah prchavých kyselín (v miliekvivalentoch na liter): 
      Ostatné analytické kritériá sú v súlade s predpismi EÚ.
      Nešumivé červené vína
      Červené vína, ktoré tvoria väčšinu výroby, sú ovplyvnené rôznymi druhmi vyskytujúcich sa pôd a vyrábajú sa najmä z odrôd Grenache N, Mourvèdre N a Syrah N.
      Vyznačujú sa však silnou identitou, ktorú často umocňuje pomerne dlhé, hoci nie povinné, obdobie dozrievania. Komplexným arómam dominuje červené alebo čierne ovocie, často s nádychom prezretosti a kandizovaného či zaváraného ovocia.
      Časom nadobúdajú korenistejšie a väčšmi živočíšne tóny (koža, zverina atď.). Chuť je veľkorysá, široká, robustná, pôsobivá svojou štruktúrou trieslovín, ale bez toho, aby bola agresívna. Ide o silné, okrúhle a elegantné vína vhodné na archiváciu.
      Minimálny prirodzený obsah alkoholu: 12,5 %
      Pri balení:
      
                  —
               
               
                  obsah skvasiteľných cukrov ≤ 3 g/L, ak je prirodzený obsah alkoholu ≤ 14 %,
               
            
                  —
               
               
                  obsah skvasiteľných cukrov ≤ 4 g/L, ak je prirodzený obsah alkoholu > 14 %,
               
            
                  —
               
               
                  obsah kyseliny jablčnej ≤ 0,4 g/L,
               
            
                  —
               
               
                  intenzita farby (DO 420 nm + DO 520 nm + DO 620 nm) ≥ 5,
               
            
                  —
               
               
                  index celkových polyfenolov (DO 280 nm) ≥ 45.
               
            
         Maximálny celkový obsah alkoholu (v obj. %): 14
      
         Maximálny obsah prchavých kyselín (v miliekvivalentoch na liter): 
      Ostatné analytické kritériá sú v súlade s predpismi EÚ.
      Nešumivé ružové vína
      Ružové vína tvoriace rovnako malú časť produkcie ako biele vína sú pomerne sfarbené, bohaté a silné, majú prevládajúcu ovocnú arómu a vyrábajú sa najmä z odrôd Grenache N, Mourvèdre N a Syrah N. Vyznačujú sa dlhou aromatickou dochuťou.
      Minimálny prirodzený obsah alkoholu: 12 %
      Pri balení:
      
                  —
               
               
                  obsah skvasiteľných cukrov ≤ 3 g/L, ak je prirodzený obsah alkoholu ≤ 14 %,
               
            
                  —
               
               
                  obsah skvasiteľných cukrov ≤ 4 g/L, ak je prirodzený obsah alkoholu > 14 %.
               
            
         Maximálny celkový obsah alkoholu (v obj. %): 14
      
         Maximálny obsah prchavých kyselín (v miliekvivalentoch na liter): 
      Ostatné analytické kritériá sú v súlade s predpismi EÚ.
      5.   Vinárske postupy
      
      a)   Základné enologické postupy
      
      Enologické postupy
      Obmedzenie týkajúce sa výroby
      Používanie kúskov dreva je zakázané.
      Používanie vinárskeho aktívneho uhlia pri výrobe ružových vín, samostatne alebo v prípravkoch, je zakázané.
      Rozstup medzi radmi a medzi koreňmi
      Pestovateľský postup
      Rozstup medzi radmi nemôže byť väčší ako 2,5 m.
      Každý koreň má k dispozícii maximálnu plochu 2,5 m2. Rozstup medzi koreňmi v tom istom rade je 0,85 m – 1,20 m.
      Rez viniča
      Pestovateľský postup
      Vinice sú vedené krátkym rezom (vedenie systémom Gobelet alebo kordón Royat) s najviac šiestimi čapíkmi. Na každom čapíku sa nechávajú najviac dve očká.
      Obdobie zakladania alebo omladzovania kordónu Royat je obmedzené na dva roky. Počas tohto obdobia je povolený Guyotov rez s jedným ťažňom s najviac ôsmimi očkami a jedným čapíkom s najviac dvomi očkami.
      Odroda Viognier B môže byť vedená:
      
                  —
               
               
                  rezom jednoduchý Guyot s najviac ôsmimi očkami na ťažni a jedným alebo dvomi čapíkmi s najviac dvomi očkami,
               
            
                  —
               
               
                  alebo rezom dvojitý Guyot s najviac šiestimi očkami na každom ťažni a jedným alebo dvomi čapíkmi s najviac dvomi očkami.
               
            Zavlažovanie
      Pestovateľský postup
      Zavlažovanie môže byť povolené.
      b)   Maximálne výnosy
      
      40 hektolitrov na hektár
      6.   Vymedzená oblasť
      
      Zber hrozna, vinifikácia, výroba a dozrievanie vín sa vykonávajú na území týchto obcí departementu Vaucluse: Sarrians, Vacqueyras.
      7.   Hlavné odrody viniča
      
      
                   
               
               
                  Viognier B
               
            
                   
               
               
                  Bourboulenc B
               
            
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Cinsaut N
               
            
                   
               
               
                  Mourvèdre N
               
            
                   
               
               
                  Marsanne B
               
            
                   
               
               
                  Syrah N
               
            
                   
               
               
                  Roussanne B
               
            8.   Opis súvislostí
      
      Územie chráneného označenia pôvodu „Vacqueyras“ v prostredí juhofrancúzskych viníc údolia Vallée du Rhône, uznané za súčasť oblasti „cru des Côtes du Rhône“, je jednou z oblastí, ktoré obklopujú pozoruhodný vápencový masív Dentelles de Montmirail. Tento nádherný vrch „mons mirabilis“ je prvým výbežkom Álp do údolia Vallée du Rhône, ktoré čiastočne pretína z východu na západ.
      Zemepisná oblasť zahŕňa obce Vacqueyras a Sarrians v departemente Vaucluse. Oblasť „Vacqueyras“ v plnej miere zodpovedá starému názvu: „Vallis Quadreria“, „Vallée de Pierres“, kde sa vinice zakladali predovšetkým na širokých terasách okolo rieky Ouvèze v nadmorskej výške od 60 do 160 m. Podnebie je stredomorské, teplé a suché, s dlhým trvaním slnečného svitu. Zároveň sa vyznačuje nízkym ročným úhrnom zrážok, ktoré sú navyše veľmi nepravidelné, a niekedy silnými zrážkami v období jarnej a jesennej rovnodennosti. Zemepisná oblasť je zároveň veľkú časť roka (viac ako 100 dní v roku) vystavená vplyvu prudkého a studeného severného vetra, ktorý sa nazýva mistrál.
      Vďaka kombinácii na jednej strane prírodných faktorov, ktoré prispievajú k jedinečnému vyjadreniu potenciálu hrozna a pôd s vysokou priepustnosťou (piesčité, štrkovito-pieščité, kamenisté s okruhliakmi) často v spojení s ílovitou materskou horninou, ktorá dokáže ponúknuť výhodnú zásobu vody počas suchých období, a na druhej strane stredomorského podnebia zmierneného blízkosťou masívu Dentelles de Montmirail, ktoré ponúka dobré podmienky na dozrievanie bobúľ bez nadmerne vysokých teplôt a poskytuje priestor pre blahodarné účinky mistrálu z hľadiska koncentrácie a ochrany proti plesňovým ochoreniam, a napokon ľudských faktorov, ktoré sa po celé generácie pretavovali do know-how pestovateľov pri zavádzaní odrôd a sceľovaní hrozna z rôznych zberov, sú vína nárokujúce si na chránené označenie pôvodu „Vacqueyras“ dôkazom jedinečnosti tohto územia.
      Tieto interakcie sa prejavujú najmä v červených vínach, komplexných spojeniach sily a štruktúry trieslovín v hrozne vypestovanom na okruhliakových pôdach, jemnosti a ovocnej arómy hrozna z piesčitejších pôd a harmónie a rovnováhy hrozna vypestovaného na štrkovito-pieščitých pôdach. Vďaka tomuto potenciálu umožňuje použité know-how, rešpektujúc pôvodné vlastnosti suroviny, zachovať identitu červených vín.
      Pomerne výnimočne v tejto vinárskej oblasti bola osobitná identita vyrábaných vín uznaná aj v prípade bielych a ružových vín, ktoré tu ťažia z rovnakých kvalitatívnych vplyvov spojených s prírodnými faktormi, ako aj s výrobnými postupmi.
      Povesť, know-how, výrobné postupy a kvalitu vín možno vidieť pri návšteve viníc „Vacqueyras“ v podobe významného a zachovaného vidieckeho dedičstva súvisiaceho s poľnohospodárskou činnosťou.
      9.   Ďalšie základné podmienky
      
      Väčšia zemepisná jednotka
      Právny rámec:
      Vnútroštátne právne predpisy
      Druh ďalšej podmienky:
      Dodatočné ustanovenia týkajúce sa označovania
      Opis podmienky:
      Na označení vín s chráneným označením pôvodu sa môže uvádzať väčšia zemepisná jednotka „Cru des Côtes du Rhône“ alebo „Vignobles de la Vallée du Rhône“. Podmienky používania väčšej zemepisnej jednotky „Vignobles de la Vallée du Rhône“ sú uvedené v dohode, ktorú podpísali jednotlivé dotknuté orgány na ochranu a riadenie a ktorá sa týka podmienok používania tejto väčšej zemepisnej jednotky.
      Oblasť v bezprostrednej blízkosti
      Právny rámec:
      Vnútroštátne právne predpisy
      Druh ďalšej podmienky:
      výnimka týkajúca sa výroby vo vymedzenej zemepisnej oblasti
      Opis podmienky:
      Oblasť v bezprostrednej blízkosti, vymedzená odchýlkou pre vinifikáciu, výrobu a dozrievanie vín, zahŕňa územie týchto obcí:
      
         departement Ardèche: 2 obce,
      
         departement Drôme: 5 obcí,
      
         departement Rhône: 3 obce,
      
         departement Vaucluse: 59 obcí.
      Podrobný zoznam obcí každého departementu je uvedený v špecifikácii označenia.
      10.   Odkaz na špecifikáciu výrobku
      
      https://info.agriculture.gouv.fr/gedei/site/bo-agri/document_administratif-5cae91ee-7281-49fb-a01b-3d1fff4f78ec